கேள்வி: சொப்பதண்டி யசாசிரி - தொழில் வாழ்க்கை குறித்து விரிவாக சொல்லுங்கள்.
பதில்: 2018–19 ஆண்டில் சீனியர் மகளிர் ஒருநாள் லீக்கில் 2018 டிசம்பர் மாதம், 1 ஆம் நாள் அன்று ஒடிசாவுக்கு எதிராக ஹைதராபாத் அணிக்காக பட்டியல் ஏ அணியாக தனது சீனியர் அறிமுகத்தை இவர் தொடங்கினார். 2022 ஆண்டில், ஏப்ரல் மாதம், 18 ஆம் தேதியன்று 2021–22 சீனியர் மகளிர் டி20 டிராபியில் மேகாலயாவுக்கு எதிராக தனது டி20 அறிமுகத்தை சொப்பதண்டி யசாசிரி பெற்றார். 2022 ஆண்டில்,டிசம்பர் மாதம் தென்னாப்பிரிக்காவின் 19 வயதுக்குட்பட்டோர் கிரிக்கெட் அணிக்கு எதிரான டி20 தொடருக்கான இந்திய மகளிர் தேசிய 19 வயதுக்குட்பட்டோர் கிரிக்கெட் அணியில் யசாசிரி இடம் பெற்றார். மேலும் 2023 ஆம் ஆண்டு 19 வயதுக்குட்பட்டோர் மகளிர் டி20 உலகக் கோப்பையில் ரிசர்வ் வீரராகவும் இடம் பெற்றார். 2023 ஆண்டில்,பிப்ரவரி மாதம், மகளிர் பிரீமியர் லீக்கில் விளையாடுவதற்காக உத்திர பிரதேசம் வாரியர்ஸால் ₹10 லட்சம் விலையில் ஒப்பந்தம் செய்யப்பட்டார். ஜூன் 2023 இல், மகளிர் டி20 வளர்ந்து வரும் அணிகள் ஆசிய கோப்பைக்கான இந்தியா ஏ அணியில் சொப்பதண்டி யசாசிரி இடம் பெற்றார். 2024 ஆண்டில், ஜூலை மாதத்தில் ஆத்திரேலியாக்கு எதிரான பல வடிவத் தொடருக்கான இந்தியா ஏ அணியில் சொப்பதண்டி யசாசிரி இடம் பெற்றார்.